tomron87/hebrew-wikipedia-sentences-corpus huggingface dataset:
במרכז מילות השיר עומדת ריימונדי ששרה שמחת עונת האביב שקרבה.
ריימונדי מתארת בשיר את רצונה לפתוח את החלונות ולהזמין את עונת האביב.
בשיר, עונת האביב מתוארת כפסטיבל של אהבה.
ב-24 במאי 1956, השיר בוצע על ידי ריימונדי בתחרות האירוויזיון.
מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום האחרון עם אפס נקודות.
השיר השני של איטליה בתחרות, "Amami se vuoi", בוצע על ידי הזמרת טונינה טוריאלי.
Aquemini הוא אלבום האולפן השלישי של צמד ההיפ הופ האמריקאי אאוטקאסט.
האלבום יצא לאור ב-29 בספטמבר 1998, על ידי חברות התקליטים לה-פייס רקורדס ואריסטה רקורדס.
שם האלבום הוא פרפרזה על המזלות של שני המבצעים: מזל דלי (Aquarius) (ביג בוי) ומזל תאומים (Gemini) (אנדרה 3000), מה שמעיד על הנושא החוזר של האלבום על אישיותם השונה של שני החברים.
הצמד הקליטאת רוב האלבום באולפני ההקלטות של בובי בראון ובאולפני דופלר, שניהם באטלנטה, ג'ורג'יה.
האלבום מרחיב את הקומפוזיציות בהשראת החלל החיצון באלבומם הקודם, ATLiens, משנת 1996 על ידי שילוב של כלי נגינה חיים.
ההצלחה המסחרית של ATLiens אפשרה את החופש היצירתי עבור הצמד, מה שהוביל אותם להפיק בעצמם את רוב הרצועות.
הצמד גייס מספר רב של מוזיקאים להפקת האלבום, שהשפיעו רבות על התפתחות הכתיבה של שירי האלבום.
מבחינה לירית, האלבום בוחן נושאים שונים, כולל טבע האדם, התמכרות וקשרים בין-אישיים.
האלבום זכה בתואר הפלטינה בנובמבר 1998, חודשיים בלבד לאחר צאתו, ובתואר הפלטינה הכפולה ב-2 ביולי 1999, מטעם איגוד תעשיית ההקלטות האמריקאי.
האלבום הגיע בשיאו למקום השני הן במצעד הבילבורד 200 והן במצעד אלבומי ה-R&B/היפ-הופ.
בנוסף, הגיע האלבום למקום ה-17 במצעד האלבומים הקנדי, וזכה בתואר הזהב מטעם איגוד תעשיית ההקלטות הקנדי.
האלבום זכה לביקורות נלהבות ממבקרי המוזיקה, ששיבחו את מוזיקליות האלבום ואת הנושאים הליריים הייחודיים.
חמש שנים לאחר צאתו, נכנס האלבום לרשימת "500 האלבומים הגדולים בכל הזמנים" של רולינג סטון, כשהוא מדורג במקום ה-500. ברשימה המעודכנת של שנת 2020, דורג האלבום במקום ה-49. ביולי 2024 דורג האלבום במקום הרביעי ברשימת "100 אלבומי הראפ הגדולים בכל הזמנים: רשימת צוות" של מגזין "בילבורד".
"Aquí Yo Mando" (בעברית: "כאן אני מצווה") הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, ביחד עם הראפרית האמריקאית ריקו נאסטי, מתוך אלבום האולפן השני של אוצ'ס, .
השיר יצא לאור ב-7 באוגוסט 2020, על ידי חברות התקליטים וירג'ין EMI ואינטרסקופ רקורדס, כסינגל הראשון מתוך האלבום.
השיר היה לראשון שהוציאה אוצ'יס, מאז צאת המיני-אלבום To Feel Alive, ב-24 באפריל 2020.
השיר נכתב על ידי קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל ואלברט הייפ והופק על ידי הייפ, ליאונה, RVNES וטייני גם כן.
קטע מהשיר הוצג לראשונה בפרק של הסדרה "לא בטוחה", המשודרת על ידי HBO, במאי 2020. ב-2 באוגוסט 2020, נודע כי ריקו נאסטי תשתתף בשיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
הווידאו קליפ הרשמי של השיר פורסם בשידור חי ב-10 באוגוסט 2020 בערוץ היוטיוב של קאלי אוצ'יס.
בסיכום של עלילתו, כתב סג'יי אלדר מ-The Fader, "קאלי אוצ'יס וריקו נאסטי נראות כשהן משתוללות עם נשק וזורקות גופות בחניונים תת-קרקעיים, תוך שהן מצלמות זה".
גם ב-The Daily Californian התייחסו לקליפ וסקרו אותו.
נכון למרץ 2021, מונה הצפיות של הקליפ עומד על למעלה מ-3.3 מיליון צפיות.
מדינהתאריך יציאהפורמטחברת תקליטיםמקורעולם7 באוגוסט 2020הזרמת מוזיקה • הורדה דיגיטליתאינטרסקופ • וירג'ין EMI
"April, April" ("אפריל, אפריל") הוא שיר של הזמרת השוודית ליל-באבס, שייצג את שוודיה באירוויזיון 1961.
השיר היה המנצח של מלודיפסטיבלן 1961, שם הוא בוצע על ידי סיב מאלמקוויסט וגונאר וויקלונד.
בליל האירוויזיון, השיר בוצע שביעי בסדר ההופעה, אחרי גריטז'ה קאופלד שייצגה את הולנד עם השיר "Wat een dag" ולפני לאלה אנדרסן שייצגה את גרמניה עם השיר "Einmal sehen wir uns wieder".
השיר קיבל 2 נקודות, והוצב במקום ה-14 מתוך 16 מדינות מתחרות.
"Aqualung" (בעברית: "ריאת מים") הוא שיר של להקת הרוק המתקדם הבריטית ג'ת'רו טאל, המהווה את שיר הנושא של האלבום באותו השם, "Aqualung" משנת 1971. השיר נכתב על ידי סולן הלהקה, איאן אנדרסון, ואשתו באותה תקופה, ג'ני פרנקס.
אף שהשיר מעולם לא יצא כסינגל, היותו השיר הפותח באלבום הוביל לפרסום רב שצבר, עם הגעת האלבום למקום ה-7 במצעד הבילבורד 200. זהו השיר שנוגן בהופעות הלהקה הכי הרבה פעמים, אחרי "Locomotive Breath".
הקלטת השיר במקור ארכה כ-6:34 דקות.
בראיון עם הזמר איאן אנדרסון למגזין Guitar World בספטמבר 1999, הוא אמר:הרעיון [לשיר] נוצר מצילום שאשתי דאז צילמה, ובו נראה חסר בית בלונדון.
היו לי רגשות אשם כלפי חסרי בית, כמו גם פחד וחוסר ביטחון עם אנשים כאלה שנראים קצת מפחידים.
אני מניח שכל זה היה משולב בתוך תמונה מעט רומנטית של אדם חסר הבית אך עם זאת בעל רוח חופשית, אשר לא רוצה או לא יכול להתקבל בנורמה החברתית.
אז מהתצלום הזה והרגשות האלה התחלתי לכתוב את המילים ל-"Aqualung".
אני זוכר שישבתי בחדר במלון בלוס אנג'לס, וחיברתי אקורדים למשפטים.
זה סבך אקורדים די מענה, אבל הוא נועד באמת לגרור אותך לפה ושם, ואז להפיל אותך אל הקטע האקוסטי העדין יותר בשיר.דמות חסר הבית מהשיר מוזכרת גם בשיר הבא אחריו באלבום, "Cross-Eyed Mary", שעוסק אף הוא בשולי החברה המודרנית.
בראיון לשנת 2015 סיפר גיטריסט הלהקה, מרטין באר, על סיטואציה מעניינת שקרתה עם להקת לד זפלין בזמן שהקליט את הסולו של "Aqualung".היינו שותפים לאולפן - אבל אנחנו עבדנו בחדר אחד על "Aqualung" והם עבדו מן החדר הסמוך על "Led Zeppelin IV" - כך שלא ראיתי את ג'ימי פייג' כלל.
לקראת הסוף, הוא נכנס לחדר הבקרה כדי להגיד שלום, בדיוק כשהקלטתי את הסולו ל'Aqualung'.
את הסיבה לכך הסביר אנדרסון במהלך ראיון עם מגזין Songfacts:מכיוון שהוא היה ארוך מדי, הוא היה אפיזודי מדי, עם ריף גיטרה כבד שמתחלף בקטע אקוסטי רגוע.
לד זפלין באותה תקופה, אתה יודע, הם לא הוציאו אף סינגל.
והרדיו התחלק בחדות בין רדיו AM, שניגנו את להיטי הפופ בני שלוש הדקות, לבין רדיו FM, שם ניגנו את מה שהם כינו חתכים עמוקים.
הם היו נכנסים לאלבום ומנגנים את השירים העלומים, הארוכים, והמפותלים יותר באותה תקופה של מוזיקת רוק המתפתחת.
אבל אותו יום כבר לא ממש איתנו, בין אם מדובר בתחנות רוק קלאסיות שמנגנות קצת מהמוזיקה הזו, אבל הן רק טיפה בים, וגם הן יודעות שהן חייבות לשמור על אווירה שמחה ועליזה, ולספק שמיכה כחולה של מוזיקה שנשמעת מוכרת, כי זה מה שמממן לתחנות האלה זמן אוויר.
איאן אנדרסון - שירה, גיטרה אקוסטית, הפקה
מרטין באר - גיטרה חשמלית
ג'ון אוואן - פסנתר, אורגן האמונד
ג'פרי האמונד - גיטרה בס
קלייב באנקר - תופים, כלי הקשה
השיר מוזכר בסרט והרי החדשות משנת 2004 כאשר דמותו של בורגונדי (וויל פרל) מנגן בחליל את תחילת השיר.
דמותו הניתנת של איקרוס במשחק הווידאו God of War II נכתבה בהשראת הדמות של Aqualung שמופיעה על עטיפת האלבום.
השיר מופיע כשיר נושא בפרק 13 של העונה השנייה בסדרה שיטת קומינסקי, כאשר מתבצע משחק מילים: בעוד בפרק מתגלה כי גיבור הסדרה לוקה בסרטן הריאה, מושמע השיר שמשמעות שמו בעברית הוא "ריאת מים".
Aqualung Live הוא אלבום הופעה של הלהקה הבריטית ג'ת'רו טאל, שהוקלט במהלך הופעה בשנת 2004 ויצא ב-2005. ההופעה התקיימה בתנאים מקסימליים להקלטה מול קהל מצומצם של כ-40 מוזמנים בלבד, באולפני תחנת הרדיו האמריקנית XM.
האלבום מורכב מביצועי הופעה לשירי האלבום המקורי "Aqualung", כמו גם קטעי בונוס.
האלבום הוענק כמתנה עבור כל צופה בהופעות של ג'ת'רו טאל בארצות הברית, בעבור כרטיס יקר במקצת.
ברוח דומה, התמלוגים מהמהדורה האירופית, שם יצא כאלבום מן המניין, נתרמים לעמותות שונות למען חסרי בית.
המהדורה האמריקאית הרשמית יצאה ב-7 במרץ 2006. עם זאת, עותקים שלו נמכרו עוד קודם לכן על ידי אנשים שקיבלו אותו באחת מהופעות הלהקה.
איאן אנדרסון - חליל, שירה, גיטרה אקוסטית
אנדרו גידינגס - פסנתר, עוגב, קלידים
ג'ונתן נויס - גיטרה בס
דואן פרי - תופים, כלי הקשה
"" הוא סינגל של הזמרת הדרום קוריאנית רוזה והזמר האמריקאי ברונו מארס.
הוא יצא לאור ב-18 באוקטובר 2024 תחת הוצאת אטלנטיק רקורדס.
רוזה צפתה בהופעה של ברונו מארס באוגוסט 2024, ופרסמה תמונה שלה עם חולצה של מארס באולפן הקלטות.
ב-17 באוקטובר רוזה ומארס העלו פוסטים לאינסטגרם המתעדים ערב בילוי משותף, מה שהעלה השערות כי הם רומזים על שיתוף פעולה עתידי ביניהם.
רוזה פרסמה תמונת פולארויד שלה ליד ברונו מארס עם הכיתוב: "הלילה שלימדתי את ברונו לשחק במשחק שתייה קוריאני".
מארס הגיב לפוסט שלה וציין שנהנה, והתייחס בנימה משועשעת לניסיון של רוזה לנשק אותו.
הפוסטים יצרו שמועות על שיתוף פעולה מוזיקלי עתידי, במיוחד לאחר שרוזה חתמה על חוזה עם אטלנטיק רקורדס, שמייצגת גם את מארס.
רוזה יזמה את שיתוף הפעולה עם מארס ושלחה לו שלושה שירים, כולל "".
במהלך ראיון רדיו, רוזה סיפרה כי מארס שאל אותה על משמעות השיר והיא הסבירה לו שמדובר במשחק שתייה קוריאני.
ב-17 באוקטובר, רוזה הכריזה על השיר, והצהירה כי הוא יצא לאור ב-18 באוקטובר.
העטיפה של הסינגל מציגה את ברונו מאחורי מערכת תופים ואת רוזה עם מעיל עור על רקע ורוד.
רוזה הכריזה שהאלבום הראשון שלה, בשם Rosie, יצא ב-6 בדצמבר, ושיתפה כי עבדה קשה על האלבום הזה במשך שנה בלוס אנג'לס והשקיעה בו הרבה עבודה רגשית.
השיר הוא סינגל מקדים מתוך האלבום.
השיר הוא שיר פופ-פאנק עם קצב קליט.
הוא הופק בשיתוף עם מפיקים נחשבים כמו סירקט, עומר פדי, ורוג'ט צ'הייד.
השיר מבוסס על משחק השתייה הקוריאנית הפופולרי, "אפטו" (קיצור בדרך הנהוגה בקוריאה - בדומה ל"ראשי תיבות" - של המילה דירה באנגלית: "apartment"), וכולל את המילה במבטא קוריאני, שבו המשתתפים מניחים את ידיהם זו על גבי זו כחיקוי לבניין דירות ומוציאים אותן לפי קריאת המספר של "הקומה".
רוזה שילבה מוטיבים מהמשחק יחד עם מארס כדי ליצור שיר קליט בהשראת הלהיט "Hey Mickey".
רוזה חששה תחילה שהתוכן של השיר קליל מדי, ואף ביקשה מהצוות למחוק את השיר, אך הוא הפך לפופולרי בזכות הקלילות והגיוון.
מארס ביים את הקליפ של השיר לצד דניאל ראמוס, בו הוא נראה מניף את דגל קוריאה הדרומית ומשתתף בריקוד יחד עם רוזה.
ב-5 בדצמבר 2024 השיר הגיע להישג משמעותי כשחצה את הרף של 500 מיליון צפיות, בזמן הקצר ביותר לשיר קיי-פופ.
ב-31 בינואר 2025 השיר הגיע למיליארד צפיות ובכך הפך לשיר החמישי בעולם מבחינת זמן להגיע לרף של מיליארד צפיות, תוך 105 ימים.
השיר הפך ללהיט מידי בקוריאה הדרומית, והגיע לראש מצעדי המוזיקה במדינה ללא קידום משמעותי וזכה להצלחה רבה גם בפלטפורמות הקוריאניות, כולל מלון, ג'יני ופלואו.
כבר ביום הראשון לאחר יציאתו הגיע למקום השלישי במצעדים הגלובליים של ספוטיפיי ולמקום ה-11 במצעד האמריקאי.
תוך ארבעת הימים הראשונים ליציאתו, השיר הגיע ל-13.32 מיליון השמעות בארצות הברית בלבד.
השיר הוביל את מצעדי ההשמעות היומיות בספוטיפיי, גם בארצות הברית וגם ברמה הגלובלית.
השיר צבר גם 5,700 הורדות בארבעה הימים הראשונים ליציאתו.
השיר נמצא במקום הראשון במצעד הסינגלים הרשמי של ניו זילנד נכון ל-28 באוקטובר 2024. השיר גם הגיע למקום הראשון במצעד הסינגלים האוסטרלי, מה שהופך את רוזה לזמרת הקיי-פופ הראשונה שמגיעה למקום הראשון במצעד זה.
השיר "" הוא הלהיט הרביעי של מארס שמגיע למקום הראשון באוסטרליה, לאחר "Just The Way You Are" ו-"Grenade" ב-2010 ו-"Uptown Funk" עם מארק רונסון ב-2014. בממלכה המאוחדת, רוזה הפכה לזמרת הקיי-פופ שהגיעה למיקום הגבוה ביותר בהיסטוריה של מצעד הסינגלים בבריטניה כשהשיר הגיע למקום הרביעי במצעד הסינגלים הבריטי.
רוזה עקפה את השיא הקודם שהחזיקה פגי גו, שהגיעה למקום החמישי עם השיר "(It Goes Like) Nanana" ב-2023.
השיר הגיע למקום השמיני בבילבורד הוט 100 עם 25 מיליון האזנות, 3.2 מיליון השמעות ברדיו, ו-14,000 מכירות.
בכך, רוזה היא הזמרת הראשונה בז'אנר הקיי-פופ שנכנסה לעשירייה הפותחת במצעד.
עבור מארס זהו השיר ה-20 שמגיע לעשירייה הפותחת במצעד הוט 100.
בישראל זכה השיר להצלחה גדולה בצאתו, ונכנס היישר למקום הראשון במצעד ההשמעות של מדיה פורסט.
כמו כן, נכנס למקום הרביעי במצעד הלועזי של היטליסט.
השיר הוכתר כשיר המוביל של שנת 2025 בפלטפורמת אפל מיוזיק.
השיר היה הנצרך ביותר גלובלית בשירות – הן בשמיעה, הן בזיהוי בשזאם, הן בהשמעות רדיו והן בקריאת מילות השיר.
בביקורת שנכתבה באתר NME, נכתב כי השיר מסמל צעד נועז ומתקדם עבור רוזה בקריירת הסולו שלה, ומאופיין בסגנון פופ-רוק מדבק ובריף מוזיקלי בהשראת טוני בסיל וג'ואן ג'ט, וכי מארס מביא תרומה קלילה ומשעשעת לשיר, אך רוזה נותרת במרכז עם קול מלא ביטחון ועוצמה.
המגזין פייפר מפרסם רשימה שבועית של 10 שירים מומלצים, שנבחרים מתוך שירים חדשים שיצאו, השיר "Apt." נכלל ברשימה, ומתואר כשיר פופ-רוק שובב וקצבי.
הקליפ לשיר מתואר ככיפי במיוחד, עם אווירה שמזכירה את הסגנון של הטינג טינגס.
מדור "Friday Music Guide" של בילבורד מציג את ההוצאות המוזיקליות החשובות של השבוע.
השיר נכלל במדור ותואר כקטע פופ קליט ומסוגנן, מלא בקריאות קצביות המעודדות קהל להשתתף במחיאות כפיים.
בנוסף נכתב כי שיתוף הפעולה עם מארס מוסיף לשיר נופך מיוחד, עם פוטנציאל לביצועי לייב מקפיצים.
ארגוןרשימהמיקוםמקורחברת המצעדים הרשמית40 השירים הטובים ביותר לשנת 20255
פרסשנהקטגוריהתוצאהמקורפרס המוזיקה האמריקאית26 במאי 2025שיתוף הפעולה של השנהפרס בחירת הילדים של ניקלודיאון21 ביוני 2025שיתוף פעולה מוזיקלי אהובפרס הווידאו קליפים של MTV6 בספטמבר 2025קליפ השנהשיר השנההפופ הטוב ביותרשיתוף הפעולה הטוב ביותרהבימוי הטוב ביותרהניהול האמנותי הטוב ביותרהאפקטים הוויזואליים הטובים ביותרפרס MAMA29 בנובמבר 2025שיר השנהשיתוף הפעולה הטוב ביותר
arXiv היא ספרייה דיגיטלית פתוחה המכילה קדמי פרסום ודפי מחקר שאושרו על ידי הנהלת האתר.
האתר מכיל דפי מחקר במתמטיקה, בפיזיקה, באסטרונומיה, בהנדסת חשמל, במדעי המחשב, בביולוגיה, בסטטיסטיקה, במתמטיקה פיננסית ובכלכלה.
ArXiv הוקמה ב-14 באוגוסט 1991 על ידי פאול גינספרג, פיזיקאי שבאותה התקופה עבד במעבדה הלאומית לוס אלמוס.
בהתחלה ArXiv התבססה על מערכת File Transfer Protocol (או בקיצור FTP) אך ב-1993 החלה לפעול ב-World Wide Web.
נכון לפברואר 2025, יש כ-2.4 מיליון פרסומים זמינים באתר.
ארצ' אנמי היא להקת דת' מטאל מלודי מהאלמסטאד, שוודיה, שהוקמה בשנת 1995.
ארצ' אנמי הוקמה במקור כאשר הלהקה קארקאס (Carcass) התפרקה, וחבריה הגיטריסט מייקל אמוט, הזמר והבסיסט יוהאן ליוה הצטרפו לגיטריסט כריסטופר אמוט ולמתופף דניאל ארלנדסון כדי לנגן שוב יחד.
הדמו הראשון של הלהקה,"Black Earth" שוחרר ב־1996. הדמו זכה להצלחה בשוודיה ויפן ורבים מחשיבים אותו לאלבום האגרסיבי ביותר של הלהקה.
ב־1998 שחררו ארצ' אנמי את האלבום "Stigmata", אל ההרכב הצטרף הבסיסט מרטין בנגטסון, כדי שהסולן והבסיסט יוהאן ליוה יוכל להתרכז בשירה בלבד.
אלבום זה זכה לתשומת לב גדולה יותר מקודמו, והשיג פופולריות בארצות הברית ובאירופה.
ב־1999 הצטרף שארלי דיאנג'לו ללהקה כבאסיסט.
האלבום "Burning Bridges" יצא, ומיד אחריו אלבום ההופעות החיות "Burning Japan Live 1999", אשר שווק בתחילה רק ביפן, אך למעשה שוחרר לאחר מכן בשאר העולם בשל דרישה גדולה ממעריצי הלהקה.
ב־2001 פרש יוהאן ליוה מהלהקה, והוחלף על ידי העיתונאית וסולנית הדת'-מטאל אנג'לה גוסו, שנתנה קלטת דמו לגיטריסט מייקל אמוט בשנה זו במהלך ראיון שערכה עמו.
למרות שמועות שהסולנית הצטרפה ללהקה רק בשל יחסים רומנטיים עם מייקל אמוט, היא הוכיחה עצמה כסולנית טובה וייחודית בז'אנר הדת'-מטאל שלרוב מאופיין בסולנים בלבד בשל יכולות הקול הקיצוניות הדרושות.
האלבום הראשון בו אנג'לה גוסו לקחה חלק כסולנית היה "Wages Of Sin" ששוחרר לקראת סוף שנת 2001. בשנה זו השתתפה הלהקה בפסטיבל "Japan Beast Feast 2002" וניגנה לצד להקות מוכרות סלייר ומוטורהד.
האלבום "Anthems Of Rebellion" שוחרר ב־2003, בו ניסתה הלהקה לעשות שינויים בסגנונה, כמו השיר "End Of The Line" בו בנוסף לקול הדת' מטאל של אנג'לה שר קול שני בהרמוניה.
בשנה לאחר מכן הוציאה לאור הלהקה את האלבום "Dead Eyes See No Future" שכלל שירים מהופעות חיות וקאברים של שירי הלהקות מגאדת' קארקאס ו-מנוור.
ביוני 2005 סיימה הלהקה את הקלטת אלבומם השישי "Doomsday Machine".
כחודש לאחר מכן, עזב הגיטריסט כריסטופר אמוט את הלהקה באופן כדי להתרכז בסיום לימודיו.
הוא הוחלף על ידי פרדריק אקסון שניגן קודם בלהקות טליסמן ואופת' ועל ידי גאס ג'י מלהקות ההבי מטאל דרים איבל ופיירווינד לצורך סיבוב ההופעות בשנת 2005.
במרץ 2007 חזר הגיטריסט כריסטופר אמוט ללהקה.
ב-28 בספטמבר 2009 שחררה הלהקה אלבום קאברים לשיריה משלושת אלבומיהם הראשונים - "The Root of all Evil", כשהפעם אנג'לה גוסו על תקן הסולנית במקום יוהאן ליוה.
במאי 2011 יצא אלבומם הבא של ארץ' אנמי - Khaos Legions.
במרץ 2014 הכריזה הלהקה כי הסולנית אנג'לה גוסו סיימה את תפקידה בלהקה על מנת לפנות יותר זמן למשפחתה ולעסקים אחרים, אנג'לה נשארה מנהלת העסקית של הלהקה והוחלפה על ידי הסולנית הקנדית-יהודייה אליסה ווייט-גלוז, שהייתה קודם לכן חברה בלהקת המטאל "האגוניסט " מקוויבק.
בנובמבר 2025 הודיעה הלהקה כי היא נפרדת מהסולנית אליסה ווייט-גלוז.
מייקל אמוט - גיטרה חשמלית (1996-היום)
ג'ף לומיס - גיטרה חשמלית (2014-היום)
שארלי דיאנג'לו - גיטרה בס (1999-היום)
אליסה ווייט-גלוז - סולנית, גראולינג (2014-היום)
Arch Linux (או Arch) היא הפצת לינוקס קהילתית, עצמאית המתבססת על מודל הפצה מתגלגל ומיועדת למחשבים עם ארכיטקטורת x64. הפילוסופיה מאחורי ההפצה היא KISS, כלומר, חתירה לפשטות מרבית, תוך שמירה עד כמה שאפשר על קוד המקור כפי שהוא, ללא טלאים שאינם הכרחיים.
Arch משתמשת במערכת ניהול חבילות בינאריות קלה לשימוש בשם pacman.
pacman כתובה בשפת C ומעוצבת להיות קלה, פשוטה ומהירה מאוד.
Arch גם מספקת מערכת בניית חבילות דמוית ports שנקראת ABS (Arch Build System), שנועדה להקל על בניית והתקנת החבילות מקוד המקור.
קיימים שבעה מאגרי חבילות (Package Repositories, נקראים גם Repos) רשמיים להפצה:
במאגר חבילות זה יש את כל הדרוש למערכת Arch Linux בסיסית ועובדת.
מאגר זה כולל את הכלים הבסיסיים של GNU, הליבה של לינוקס, עורך בסיסי - vi או nano.
כל החבילות במאגר זה חייבות להיות שלמות ובדוקות לפני כניסה למאגר זה.
מדית התקנה מסוג CORE פשוט מכילה את המאגר הזה, בתוספת תסריטי ההתקנה.
מכיל את כל החבילות שלא נדרשות לצורך מערכת בסיסית, אבל נדרשות לצורך מערכת עשירה יותר, כגון שרת X, שולחנות העבודה GNOME ו־KDE, שרת האינטרנט אפאצ'י ועוד.
מאגר זה מכיל חבילות המנוהלות על ידי משתמשים מהימנים (Trusted Users בקיצור, TUs), והם בעצם ענף מהודר מראש (בינארי) של מאגרי ה־AUR , ונוצרו מחבילות שהיו במאגר זה במקור, ונבחרו לעבור למאגר זמין יותר.
מאגר זה מכיל חבילות המועמדות להיכנס למאגרים [core] ו־[extra], ועשויות לשבור חבילות קיימות ו/או מחכות לחבילות אחרות כדי שיבנו, ולאחר שכל החבילות הרלוונטיות יבנו, אז החבילות תועברנה למאגר הרלוונטי להן.
שימוש במאגר זה מחייב שימוש במאגר [community-testing].
לאלו העובדים עם מערכות 64 סיביות, ייתכן ותדרשנה חבילות מסוימות שלא ניתן להדר לארכיטקטורה זו, מסיבות שונות, כגון חבילות קנייניות ללא קוד מקור, אז נצרכות גם חבילות נוספות כדי לעבוד איתם.
נובע מכך, שמשתמש אשר לא אפשר מאגר זה, יעבוד עם מערכת 64 סיביות טהורה.
מאגר זה דומה למאגר [testing] בכך שהוא מכיל חבילות העשויות לשבור חבילות קיימות, אך החבילות בו מועמדות להיכנס למאגר [community].
שימוש במאגר זה מחייב שימוש במאגר [testing].
מאגר זה דומה למאגר [testing] בכך שהוא מכיל חבילות העשויות לשבור חבילות קיימות, אך החבילות בו מועמדות להיכנס למאגר [multilib].
מאגר זה, שנקרא גם AUR, הוא מאגר חבילות לא רשמי של תסריטי התקנה המכילים פרטים על החבילה כגון, מקור קוד המקור, הוראות ההידור ועוד.
לאחר הרצה של תסריט התקנה (באמצעות התכנה makepkg), נוצרת חבילה הניתנת להתקנה על ידי מנהל החבילות pacman.
כל משתמש יכול להוסיף חבילות למאגר זה.
מאגר זה מכיל חבילות שאינם יכולות להיות במאגר הרשמי משלל סיבות:
בעיות רישוי: חבילות שאינם יכולות להיות מופצות ובכל זאת חינמיות לשימוש יכולות להופיע במאגר הלא רשמי, זאת משום שבאתר מופיעים תסריטי התקנה לחבילה מהאתר הרשמי של החברה ולא התוכנה עצמה.
חבילות רשמיות ששונו: חבילות שעברו שינוי וחבילות שמופיעות כגרסה ספציפית ולא כגרסה העדכנית ביותר.
פופולריות של תוכנות: תוכנות שנמצאות בשימוש לעיתים רחוקות ולא נוספו למאגרים הרשמיים (עדיין).
חבילות שנמצאות במאגר זה בגלל ההפופולריות שלהם ומגיעות ל-10 הצבעות או יותר מ-1% מהאנשים משתמשים בהם לפי pkgstats יכולות לעלות למאגר [extra]
להפצה ישנה הפצת בת, שאינה נתמכת באופן רשמי, ומוסיפה תמיכה למחשבים בארכיטקטורת ARM (כגון Raspberry Pi) בגרסאות ARMv5te, ARMv6, ARMv7 ו־ARMv8 AArch64.
Arcade Fire (שנודע גם בשם הלא-רשמי Us Kids Know) הוא המיני-אלבום (EP) של להקת האינדי-רוק הנושאת את אותו השם, ארקייד פייר.
האלבום הוצא עצמאית על ידי הלהקה ב-2003 ונמכר בהופעותיהם וכן היה זמין באתר שלהם.
ה-EP עבר מאסטרינג מחדש ונארז בצורה מחודשת לקראת ההוצאה לאור המחודשת שלו על ידי Merge Records לאחר שהמעריצים נהרו אחרי האלבום המלא הראשון של הלהקה (Funeral) וחיפשו להאזין לעוד חומרים מאת הלהקה.
המיני-אלבום קיבל ביקורות חיוביות ממבקרי המוזיקה, עם זאת, חלקם ציינו שהוא נחות לעומת אלבום הבכורה ולאורו מודגשת מאוד הבוסריות שלו.
הנושאים בהם עוסקת יצירה זו כוללים: הורים, חיים בפרברים, אהבה חדשה, פחדים ועוד.
השיר השלישי באי פי, "No Cars Go", הוקלט מחדש לאלבום המלא השני של הלהקה, Neon Bible.
בקיץ 2002, נסעו ארקייד פייר לתקופה קצרה למיין להקליט את המיני-אלבום.
הסיבה שנסעו לשם היא שהוריו של וין עברו לשם באותה תקופה, לאחר שאביו של וין קיבל שם עבודה.
בשנה שלאחר מכן הלהקה הוציאה לאור את האי פי והחלה מוכרת אותו באתר שלהם וכן בהופעותיהם (שכן לא היו חתומים בשום לייבל שיפיץ אותם).
ארקייד פייר נפגשו עם מספר לייבלים על מנת להוציא את אלבום הבכורה שלהם וחתמה לבסוף עם Merge Records משום שהסולן [וין באטלר] אהב להקות כמו המגנטיק פילדס (Magnetic Fields)] ו-ניוטרל מילק הוטל שכבר היו חתומות עם הלייבל.
ב 2004 הוציא לאור הלייבל את האי פי דרך האתר שלהם, לאחר ההצלחה של Funeral.
בשנה לאחר מכן, הלייבל דאג שהמיני-אלבום יעבור מאסטרינג מחדש ויארז מחדש והחל משווק את האלבום לראשונה לחנויות המוזיקה.
ה־EP קיבל ביקורות חיוביות פושרות יחסית בשל הבוסריות שלו, שיוחסה לכך שהלהקה עדיין לא הייתה מספיק בטוחה ביכולות ובצליל שלה כשהקליטה.
המגזין Stylus שנתן את הציון +B לאי פי, כתב שהוא מהווה מאמץ חזק והוא בין האלבומים הטובים שהקהל פסח עליהם לשנת 2003 אבל עדיין האי פי לא קרוב להשוואה להופעה החיה של הלהקה.
פיצ'פורק נתנו ציון 6.8 מתוך 10, והרחיבו שהיצירה הזו באה בתקופה שהלהקה עדיין אינה בטוחה ביכולותיה מספיק.
עוד ציין מבקרם, כי המהלכים המוזיקליים פחות עשויים והשינויים שלהם לא מספיק מעודנים, בעוד שבFuneral מהלכים דומים שעשויים טוב יותר ומבוימים מוצלח יותר מתגמלים את המאזין הרבה יותר.
לעומת זאת, הוסיף סטפן דאוזנר (המבקר המדובר מפיצ'פורק), יש רגעים במיני-אלבום שלא רק רומזים לגבהים אליהם יגיע Funeral אלא מתרוממים לשיאים כאלו בעצמם.
כל השירים באלבום נכתבו על ידי וין באטלר ורז'ין שאסיין, למעט "Headlights look like diamonds" שנכתב על ידי וין, רז'ין וג'וש דאו.
אראם סארגְסְיָאן ׁ(בארמנית: Արամ Սարգսյան; נולד ב-5 באפריל 1984), המוכר יותר בשם הבמה Aram Mp3, הוא זמר, משורר וקומיקאי ארמני.
הוא ייצג את ארמניה באירוויזיון 2014 בקופנהגן, דנמרק עם השיר Not Alone.
אראם סארגסיאן נולד בבירת ארמניה, ירוואן.
הוא למד באוניברסיטת ירוואן המדינתית לרפואה, שם סיים את לימודיו בשנת 2006. בזמן לימודיו באוניברסיטה, הוא השתתף בתוכנית הבידור ק.ו.ן, לראשונה לצד אוניברסיטאות ארמניות שונות ומאוחר יותר בצוות הארמני Ararat במוסקבה.
בשנת 2006, אראם הצטרף למספר קומיקאים אחרים, לא מוכרים בקרב הציבור, כדי ליצור 32 Atam (עברית: 32 שיניים), תוכנית סטנד-אפ.
בשנותיו בראשונות ב-32 Atam הוא ביצע לעיתים קרובות קאברים הומוריסטים לשירים פופולרים תחת הכינוי "Aram Mp3", בהתייחסות לפורמט האודיו הידוע MP3. בשנת 2007, היה הזוכה של התוכנית 2 כוכבים אשר משודרת בערוץ הראשון הארמני.
במהלך תקופה זו, אראם החל להופיע במועדוני בלוז וג'אז, להקליט שירים ולצלם וידאו קליפים.
הוא החל להנחות פורמטי טלוויזיה מפורסמים כמו X Factor, Armenian Idol, My Name Is..., Power Of 10 אשר הביאו לו יותר פרסום.
בשנת 2010 אראם וחבריו יצרו תוכנית טלוויזיה סטנד-אפ קומית בשם Vitamin Club אשר משודרת על ידי ערוץ הטלוויזיה הארמני Shant TV בכל שבוע.
הוא גם הנחה מספר תוכניות טלוויזיה בערוץ Armenia TV.
ב-31 בדצמבר 2013, Aram Mp3 נבחר על ידי הערוץ הארמני הראשון לייצג את ארמניה בתחרות האירוויזיון 2014 בדנמרק.
ב-14 במרץ 2014 הוכרז שאראם ישיר את שירו "Not Alone" בקופנהגן.
ארמניה השתתפה בחצי הגמר ב-6 במאי 2014 ועלתה אל הגמר שהתקיים ב-10 במאי 2014. בגמר התחרות סיים אראם במקום הרביעי.
אראם נישא לאנה מרגריאן באפריל 2008. בנם ארנו נולד ביוני 2011.
ArcGIS היא מערכת מידע גאוגרפי (GIS) לעבודה מול מפות ומידע גאוגרפי המשמשת ליצירת מפות או עבודה מולן, עיבוד מידע גאוגרפי, ניתוח מידע ממופה, שיתוף וגילוי מידע גאוגרפי, שימוש במידע גאוגרפי במגוון אפליקציות וניהול בסיס נתונים של מידע גאוגרפי.
המערכת מספקת תשתית לייצור מפות ומידע גאוגרפי שיהיה זמין ברחבי הארגון, עבור קהילות בשיתוף, או באופן חפשי באינטרנט.
ArcGIS כוללת את התוכנות הבאות:
ישנם גם מוצרים מבוססי שרת ומוצרים עבור מכשירים ניידים.
ארץ' בנג היא הפצת גנו/לינוקס הנחשבת להפצה קלה וחסכונית במשאבים ומיועדת למחשבים בעלי חומרה חלשה.
היא פותחה על ידי וילנסקי אריסטיד (Willensky Aristide), מבוססת על מערכת Arch Linux ושוחררה בתאריך 23 בספטמבר 2010.
מערכת ההפעלה ניתנת להורדה בגרסת 32 או 64 ביט ומופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט FireFox, חבילת יישומים משרדיים Libre Office ועוד.
החל משנת 2012, המערכת מתוחזקת על ידי סטן מקלארן (Stan McLaren).
מיקרו פוקוס ארקסייט היא חברת אבטחת מידע העוסקת בפיתוח תוכנה לניתוח נתונים וניהול אירועי אבטחת מידע (SIEM).
מטרת החברה היא לספק פתרונות ניטור, בקרה וניהול אירועי אבטחת מידע.
מטה החברה ממוקם בסאניווייל, קליפורניה, ארצות הברית.
חברת ארקסייט הוקמה במאי 2000, על ידי אלכס דאלי (Alex Daly) יו נימאנז (Hugh Njemanze) ופרווין קוטארי (Pravin Kothari).
החברה הוקמה על מנת לפתח מנגנון לניתוח אירועי אבטחת מידע.
עד חודש ינואר 2001 נקראה החברה בשם וואהו טכנולוגיות (Wahoo Technologies) ולאחר מכן הוחלף שמה באופן רשמי לארקסייט (ArcSight).
בחודש ספטמבר 2010 הודיעה חברת HP על רכישת חברת ArcSight תמורת 1.5 מיליארד דולר.
לאחר הרכישה השיקה החברה את גרסה חדשה של מערכת ה-Logger (גרסה 5.0) וגרסה חדשה של מערכת Identity View (גרסה 2.0).
בתאריך 7 בספטמבר 2016 הודיע מנכ"ל החברה כי כל נכסי החברה ימוזגו, יתוחזקו ויופצו על ידי חברת מיקרו פוקוס (Micro Focus), המיזוג הסתיים בתאריך 1 בספטמבר 2017.
ArcSight Enterprise Security Manager: תעתיק מקוצר (ESM) - מערכת לניהול אירועים המנתחת איומים ושולחת התראות על פי רמת החומרה שלהם, מערכת זו מורכבת מחמישה רכיבים:
Smart Connector: רכיב זה אוסף מידע ממערכות הארגון.
Manager: שרת ניהול המערכת המתפעל את הרכיבים השונים.
Console: ניהול והגדרות המערכת, בניית חוקים, הפקת דו"חות מותאמים ועוד.
Web: גישה אל המערכת בעזרת הדפדפן בפרוטוקול HTTPS.
ArcSight Express - מנתחת ומנהלת אירועים המגיעים ממסד הנתונים אך באופן מצומצם יותר מאשר ה-ESM.
ArcSight Data Platform: תעתיק מקוצר (ADP) - משמשת כארכיון ומאפשרת חיפוש וניתוח אירועים ישנים.
ArcSight Event Broker - מאגר נתונים המאפשרת לשלוח נתונים מסוימים אל המערכות השונות ובכך לחסוך בכמות האירועים ולהפחית מהעומס.
ArcSight Logger - משמשת כשכבת התחקור של מערכת ה-ESM ומאפשרת לנהל את המידע המתקבל באופן יעיל ומהיר.
ArcSight Management Center: תעתיק מקוצר (ArcMC) - מערכת לניהול קונקטורים וניהול המשאבים של מערכת ה-Logger.
"Arcade" (בעברית: "ארקייד") הוא שיר באנגלית שנכתב, הולחן ובוצע על ידי דאנקן לורנס.
השיר זכה באירוויזיון 2019 שהתקיים בתל אביב, ישראל, וזאת לאחר זכייתה האחרונה של הולנד בתחרות שהתקיימה בשנת 1975.
השיר ייצג את הולנד בתחרות בעקבות בחירתו בוועדת הבחירה הפנימית הלאומית של רשות השידור ההולנדית.
השיר זכה בגמר האירוויזיון ב-498 נקודות.
Arc היא דיאלקט ממשפחת שפות התכנות הפונקציונליות Lisp, אשר פותחה על ידי מדעני המחשב האמריקנים פול גרהם ורוברט מוריס והיא שוחררה לראשונה בשנת 2008. Arc היא תוכנת קוד פתוח חינמית תחת רישיון Artistic License 2.0 .
Arc כתובה בשפת Racket, (דיאלקט מוקדם יותר ממשפחת שפות Lisp) והיא שפת תכנות מרובת פרדיגמות, כלומר היא תומכת במספר עקרונות תכנותיים:
תכנות פונקציונלי – תכנות פונקציונלי שם דגש על קריאה לפעולות ופישוטן כביטויים.
תכנות פרוצדורלי – בתכנות פרוצדורלי, כל תוכנית מחולקת לתת תוכניות הנקראות פרוצדורות (שגרות).
מטא תכנות – בפרדיגמה זו, ניתן להתייחס לתוכניות ( קטעי קוד ) כמידע, ולערוך אותן.
כך ניתן גם ליצור, לנתח, ולשנות תוכנות אחרות, ואף לשנות את התוכנה עצמה בזמן ריצה.
בשנת 2001, פול גרהאם, מתכנן השפה וממפתחיה, הכריז על עבודתו – שפת תכנות חדשה ממשפחת Lisp ששמה Arc.
במשך השנים, הוא כתב מספר מאמרים על הפיצ'רים (פיצ'ר הוא מאפיין מבחין של תוכנה) של השפה המתפתחת, על מטרות השפה, ועל פרויקטים עסקיים שביצע עם השפה.
במאמרו "Being Popular, שהתפרסם במאי 2001, מתאר גרהאם את המטרות אשר מנחות אותו בפיתוח Arc.
הוא סבור כי על שפת תכנות להיות תמציתית על מנת להקל על מתכנתים ופצחנים, שכן קוד יותר קצר דורש פחות עבודה מצידם:
גרהאם סבור כי יש להוסיף תחביר נוסף לביטויי ה-S ששגורים בשפות ממשפחת Lisp רק כאשר ביטויי ה-S לבדם יוצרים עודף חריג של מילים.
תוכנת פרופיילר היא תוכנה אשר מנתחת את סיבוכיות זמן הריצה וסיבוכיות המרחב של תוכנה, את התדירות ומשך הקריאה לפעולות וכדומה, זאת על מנת לסייע למתכנת לייעל את הקוד.
גרהאם סבור שיש לספק תוכנות פרופיילר (profiler) טובות למתכנתים על מנת לסייע להם לייעל את הקוד.
דוגמאות הקוד נלקחו מהמדריך הרשמי של Arc.
מספר (Number) – מספר מפושט לעצמו בתהליך ההידור.
מחרוזת (String) – מחרוזת היא אוסף של תווים.
תווי המחרוזת נמצאים בתוך מירכאות כפולות, והמחרוזת מפושטת לעצמה.
"foo"Symbol – מבנה נתונים אשר יכול להכיל רצף של תווים ומספרים.
תוכנית "Hello World" ב-Arc: (prn "Hello, World")כל הביטויים ב-Arc, כמו בניבי Lisp אחרים נמצאים בתוך סוגריים.
ביטויים אלו נקראים ביטויי S (באנ': S Expressions ) והם מפושטים על ידי המהדר, למעט מקרים מסוימים.
ב-Arc, כמו בשאר שפות Lisp, אופרטורים ופעולות כתובות בכתיב תחילי, בו האופרטור ממוקם לפני האופרנדים.
לדוגמה, האופרטור + ממוקם בתחילת הביטוי ויכול לקבל מספר בלתי מוגבל של אופרנדים בצורה זו: .
ב-Arc, כל ביטוי מפושט בתור ברירת המחדל, אך ניתן לא לפשט ביטוי מסוים באמצעות כתיבת גרש לפני הביטוי - סימון אשר גורם לביטוי להיות מפושט לעצמו.
(+ 1 2)בשורת הקוד הראשונה, הביטוי פושט כסכום בין המספרים 1 ו-2, ולכן התוצאה שהוצגה הייתה 3. לעומת זאת, הביטוי השני פושט כרשימה שבה הסימן + מסוג הנתונים symbol, והמספרים 1,2, ולכן התוצאה שהוצגה הייתה רשימה זו.
הגרסה הפומבית הראשונה של Arc שוחררה ב 29 בינואר, 2008, והיא מומשה בשפת התכנות Racket ( שנקראה אז PLT-Scheme ) ממשפחת שפות Lisp.
קוד המקור של Arc זמין באתר הרשמי של Arc, בתיקיית .tar.
בנוסף, באתר הרשמי ישנו מדריך לכתיבה ב-Arc ופורום לדיונים של חברי קהילת Arc.
בעקבות מחסור בעדכונים בגרסה הרשמית של Arc, חברים בקהילת Arc החלו לייצר גרסאות שונות משלהם עם ספריות ותוספים משלהם, כגון Anarki.
Rainbow היא מימוש של Arc בשפת התכנות Java.
Arcadia היא מימוש של Arc בשפת התכנות C.
Arcanum: Of Steamworks and Magick Obscura הוא משחק מחשב משנת 2001 שפותח בידי חברת Troika Games והופץ בידי חברת סיירה און ליין למערכת ההפעלה Microsoft Windows.
המשחק הוא משחק תפקידים ממוחשב המתרחש בעולם פתוח פנטסטי שנמצא בעיצומה של מהפכה תעשייתית, בה שימוש בקסם מתחרה בפיתוחים טכנולוגיים.
העלילה עוסקת בניצול התרסקות צפלין שמנסה לגלות מי האחראי להתרסקות, וחושף מזימה של כוח עתיק לשוב לעולם ולזרוע הרס.
"ארקנום" הוא גם השם של העולם הפנטסטי שבו המשחק מתרחש.
הוא מרוכב מיבשת אחת ושלושה איים.
העולם מאוכלס בידי מספר גזעים שונים שמזכירים את הגזעים מיצירותיו של ג'.
טולקין, ביניהם בני אנוש, אלפים, גמדים, גנומים, בני-מחצית, אורקים, עוגים וחיות פרא שונות.
שחקנים יכולים לבחור בני אדם, אלפים, גמדים, גנומים, בני מחצית, חצי-אלפים, חצי-אורק וחצי-עוג כגזע לדמות שהם משחקים.
היבשת מחולקת בין מספר ישויות פוליטיות.
הממלכה המאוחדת (The Unified Kingdom) עוברת תהליך תיעוש מהיר.
שתי הערים הגדולות בה הן טראנט ואשברי (Tarant, Ashbury), והיא הממלכה המתקדמת ביותר טכנולוגית.
ממלכת קאמבריה (Cumbria) היא ממלכה שהתדרדרה.
היא מורכבת מהערים דרנהולם ובלאק רוט (Dernholm, Black Root) ונשלטת בידי מלך זקן ושמרן.
ממלכת ארלנד (Arland) היא ממלכה קטנה אך משגשגת ממערב לרכס ההרים סטונוול (Stonewall).
היער המנצנץ (Glimmerig Forest) הוא היער הגדול ביותר בארקנום ומאכלס בתוכו את העיר האלפית קינטארה (Qintarra) ואת עיר האלפים האפלים ט'סן-אנג (T'sen-Ang), שלא לקחו חלק בתיעוש שעובר על הממלכות האחרות.
ברכסי סטונוול וההרים האפורים שוכנים שבטי הגמדים שנותרו.
קיימים יישובים משניים נוספים, וגם חורבות מתרבויות עתיקות שנפלו.
הגדולה מבין החורבות הללו היא חורבת ונדיגרות' (Vendigroth), לשעבר העיר המתקדמת ביותר בארקנום, שמצאה את קיצה הפתאומי באופן מסתורי.
אלמנט חשוב בעולם המשחק הוא הדיכוטומיה בין קסם לטכנולוגיה.
טכנולוגיה מוסברת כשימוש בחוקי הפיזיקה כדי להגיע לתוצאה הרצויה, למשל, חזיז מרובה חשמלי יעבור דרך חומרים מוליכים כדי להגיע למטרה שלו, בזמן שסוגי שריונות מסוימים רגישים יותר לנזק חשמלי מאחרים.
קסם, לעומת זאת, מתואר כמשפיע על חוקי הפיזיקה כדי לגרום לחזיז ברק קסום לעבור את הנתיב הקצר ביותר למטרתו, במקום הנתיב הטבעי.
קסם וטכנולוגיה מהווים ניגודים מוחלטים עד כדי כך שהשפעת האחד מבטלת את האחר.
מכשירים טכנולוגיים יהיו לא יעילים או אפילו יתקלקלו לצמיתות בנוכחות קסם חזק ולהפך.
הרבה מאוכלוסיית העולם בחרה בטכנולוגיה על פני הקסם בשל היעילות, הנגישות והתוצאות הקבועות שלה, בזמן שהאלפים, חצי-האלפים וחלק מבני האדם ממשיכים לדבוק בקסם בלבד.
הדינמיקה בין הקסם והטכנולוגיה משפיעה גם על אינטראקציה עם דמויות שונות, היות שלחשים שמוטלים על דמויות טכנולוגיות וכלי ירייה טכנולוגיים שמשמשים נגד משתמשי קסם הם בעלי סיכוי לכישלון.
המשחק בארקנום מתחיל ביצירת דמות השחקן, עם אפשרויות בחירה ממגוון רחב של גזעים, מאפיינים, מיומנויות טכנולוגיות וקסומות ומאפייני סיפור רקע.
השחקן יכול גם לבחור לשחק עם אחת ממספר דמויות מוכנות מראש שכלולות במשחק.
במהלך המשחק, הדמות יכולה לשפר את המיומנויות שלה באמצעות צבירת נקודות ניסיון, שנצברות באמצעות השלמת משימות או הבסת אויבים בקרב.
בכל פעם שהשחקן זוכה בדרגה חדשה, הם יכולים להשתמש ב"נקודת דמות" אחת כדי לשפר כל מאפיין או מיומנות בנשק, כלים טכנולוגיים, קסם, מיומנות חברתית או יכולת גניבה של הדמות.
בכל דרגה חמישית, מוענקת לדמות נקודה אחת נוספת, עד לסך הכל של 64 נקודות דמות.
השחקן יכול לשלוט רק בדמות אחת באופן ישיר, אבל הוא יכול לגייס לצידו תומכים נוספים במהלך המשחק באמצעות אינטראקציה חברתית.
דמויות שחקן יכולות לבחור להתמחות בדרך טכנולוגית, שמתמקדת בבניית כלי נשק, תחמושת וחפצים ממגוון רכיבים; דרך קסומה, שמתמקדת בהטלת לחשים למיניהם; או דרך נייטרלית, שמשלבת למידה של קסם ושל מיומנויות טכנולוגיות ומאפשרת גמישות מרבית.
המשחק משתמש במדד שמראה את הנטייה של הדמות לצד הטכנולוגי או הקסום, כשכל "נקודת דמות" שמשמשת יכולת טכנולוגית או קסומה משפיעה על המדד לאחד הצדדים.
נקודות שמושקעות על המאפיינים הפיזיים של הדמות או על מיומנויות אחרות לא משפיעות על המדד.
נטייה חדה לטכנולוגיה הופכת את הדמות לעמידה או חסינה בפני קסמים (השפעה חיובית וגם שלילית), ומנמיכה את היכולת של הדמות להשתמש בקסם או בכלים קסומים ביעילות.
נטייה חדה לקסם מגבירה את היעילות של היכולות והכלים הקסומים של הדמות, אבל פוגעת בתפקוד של הכלים הטכנולוגיים שלה.
בגרסה הסופית של המשחק, נכללו שלושה מצבים למערכת הקרב של המשחק: זמן אמת, מבוסס תורות וגרסה מהירה של מצב התורות.
מערכת הקרב של ארקנום ספגה ביקורות על היותה חסרת איזון ולא ברורה מספיק.
יכולות ההתקפה של השחקן נקבעות על פי מיומנויות הקרב של הדמות וכלי הנשק שלה.
תקיפה מבוצעת באופן אוטומטי על ידי לחיצה על אויב, אם הוא נמצא בטווח המתקפה.
מיומנויות התקפיות שהשחקן יכול לבחור לדמותו כוללות נשקי קרב פנים אל פנים, נשקי הטלה, קשתות, כלי ירייה, ומגוון גדול של לחשים שגורמים לנזק ממגוון אסכולות קסומות.
ההחלטה האם להשתמש באלימות או להימנע מכך נושאת השלכות עבור דמות השחקן והדב"ש שמצטרפות אליה.
מספר דמויות שמצטרפות אל השחקן עלולות למצוא את החלטות השחקן שנויות במחלוקת מבחינה מוסרית, מה שיגרום למערכת היחסים בין השחקן לדמויות הללו להתדרדר או להפוך לעוינת לגמרי.
גרסת הבטא הציבורית הראשונה של המשחק יצאה בספטמבר 2000. המשחק הוא המשחק הראשון מבית חברת Troika Games, שהורכבה מעובדי חברת Interplay לשעבר שעבדו על המשחק עטור השבחים Fallout משנת 1997.
העולם הפתוח הגדול של ארקנום מזכיר את העולם של Fallout בדלילות שלו של עיירות, ערים ושאר מיקומים מושכי עניין, אבל המפה של ארקנום גדולה ומגוונת יותר משל Fallout.
מערכת המסע דומה לזו של המשחקים בסדרת The Elder Scrolls באפשרות לטייל ברחבי העולם ללא השימוש במפת העולם, ובכך שהמשחק לא מדרבן את השחקן לעקוב אחרי קו העלילה העיקרי בלבד.
בריאיון בשנת 2000, טים קיין הכריז על סיקוול מתוכנן לארקנום.
פיתוח המשחק עוכב בשל סכסוכים בין סיירה ו-Valve, דבר שגרם בסופו של דבר לגניזת הפרויקט.
הפסקול של ארקנום הולחן בידי המלחין האמריקאי בן הוג.
הפסקול הולחן עבור רביעיית מיתרים ברובו, ומורכב מקטעים קצרים שמושמעים בלולאה במהלך המשחק.
הפסקול הופק בידי בן הוג וג'ף פובסט, ונוגן בידי לאוניד קיילין וקאת'י סטרן בכינורות, וינסנט קומר בויולה, סוזן ויליאמס בצ'לו, אוון ביולר במרימבה ובן הוג על דג'מבה, מקל גשם וסינתיסייזר.
הפסקול זכה לביקורות חיוביות, ונכלל בשנת 2012 ברשימת 12 הפסקולים הטובים ביותר של פורבס.
הפסקול לא הופץ באופן מסחרי אבל זמין להורדה חינמית באינטרנט.
על פי אתר GameSpot, המשחק זכה להצלחה מסחרית רבה בארצות הברית במהלך השבועות הראשונים לאחר יציאתו, שדעכה לאחר מכן.
עד חודש פברואר 2005, נמכרו 234,000 עותקים של המשחק, שגרפו רווחים של כ-8.8 מיליון דולרים.
המשחק היה הכותר הרווחי ביותר של סטודיו Troika באותה תקופה.
האתר GameDaily הגדיר את ההצלחה המסחרית של המשחק באותה עת כנמוכה מהמצופה, וכגורם שתרם לסגירת הסטודיו בסוף שנת 2005.
על פי Metacritic, המשחק זכה לביקורות חיוביות לרוב מצד המבקרים, עם ציון של 81 מתוך 100, בהתבסס על 24 ביקורות.
המשחק קיבל את פרס "בחירת העורכים" פעמיים, מ-IGN ומ-GameZone.
מטה הארגון נמצא בריאד שבערב הסעודית.
הלוויין הראשון שוגר בשנת 1985.
ארגון Arab Satellite Communications Organization (Arabsat) הוקם בסוף שנות ה-60 של המאה ה-20. בשנת 1967, שרי המידע של מדינות ערביות עיבדו עקרונות להקמת רשת לוויינית לצורכי מדינות הליגה הערבית.
באפריל 1976 הסתיימה ההתארגנות, והארגון החל לפעול מהמטה בריאד.
ערב הסעודית היא המממנת העיקרית של הארגון (כ-36%).
בסך הכול חברות בארגון 21 מדינות.
הלוויין הראשון Arabsat-1A שוגר בשנת 1985. כמו יתר לווייני הארגון, הוא פעל במסלול גאוסטציונרי.
נכון לשנת 2023, ניתן לקלוט בעזרת לווייני הרשת כ-650 ערוצי טלוויזיה ו-245 תחנות רדיו.
9 באוקטובר 1998 Arabsat-2D Astrium נמל החלל קייפ קנוורל אטלס 2 3000 שוגר על ידי Eutelsat.
Arc הוא דפדפן אינטרנט חינמי שפותח על ידי The Browser Company, חברת סטארט-אפ המבוססת בניו-יורק שהוקמה על ידי ג'וש מילר והארש אגרוואל.
הדפדפן שוחרר לראשונה לשימוש ציבורי ב-19 באפריל 2022. Arc זמין לשימוש ב-iOS,Android, MacOS, ו-Windows.
Arc שואף לפעול כ"מערכת הפעלה" לרשת, ומנסה לשלב בין חווית השימוש של גלישה באינטרנט עם חווית השימוש באפליקציות.
Arc נכתב ב-Swift ומבוסס על Chromium של גוגל, ולכן תומך בכל התוספים הכלולים בחנות התוספים של Google Chrome.
Arc קיבלה תשומת לב מכמה כלי תקשורת מרכזיים הסוקרים טכנולוגיה, כולל "The Verge" ,"Ars Technica" ,"How-To Geek" ו-"Engadget".
המבקרים העניקו לארק ביקורות חיוביות בדרך כלל, תוך שהם מציינים את הפוטנציאל של רעיונות ותכונות חדשות שהדפדפן מציג.
עם זאת, רוב הסיקור הוסיף כי הדפדפן עדיין זקוק לליטוש.
בנובמבר 2024, החברה המפתחת The Browser Company הודיעה כי היא מפתחת דפדפן חדש, פשוט יותר לשימוש, ממוקד בבינה מלאכותית ויותר פרודאקטיבי, שיושק בתחילת 2025, וכי Arc יקבל אך ורק עדכוני יציבות ואבטחה, ללא פיצ'רים חדשים.
Arc משתמש בסרגל צד כדי לאחסן את כל חלקי הדפדפן - כולל סרגל החיפוש, רשימת הכרטיסיות והסימניות.
את סרגל הצד ניתן להציג ולהסתיר.
סרגל הצד מכיל גם סרגל להפעלת אודיו, שאליו ניתן לגשת ללא שימוש בכרטיסייה שמנגנת את האודיו.
פונקציונליות זו פועלת גם עם תוכנת שיחות וידאו, כגון Google Meet.
סרגל החיפוש בדפדפן נקרא Command Bar והוא דומה בפונקציונליות ובעיצוב לתכונת Spotlight במערכת macOS.
ניתן להשתמש בו כדי לחפש אתרים וכתובות אתרים כרגיל, אך הוא מאפשר גם הצמדת כרטיסיות, מעבר בין כרטיסיות וגישה מהירה לתכונות נוספות של הדפדפן.
Arc כולל חוסם מודעות מובנה (Ublock Origin).
The Browser Company טוענת שהיא לא חולקת את נתוני החיפוש של המשתמשים.
ניתן להגדיר ב-Arc "אזורים" (Spaces).
בדומה לפרופילים שונים בדפדפנים כמו כרום, כל "אזור" מאגד תחתיו כרטיסיות.
אך בשונה מכך, ניתן להגדיר כמה "אזורים" עבור אותו פרופיל משתמש, ובכך ליצור "אזור" לכל פרויקט עליו עובד המשתמש.
הדפדפן מאפשר לפצל את המסך (Split Screen View) על מנת להציג עד ארבע כרטיסיות במקביל.
ניתן גם להצמיד כרטיסיות ולהציב אותן באזור מוגדר בראש סרגל הצד.
פונקציה בולטת של Arc היא העברת כרטיסיות שלא נעשה בהן שימוש זמן מה לארכיון, לאחר מכן ניתן לאחזר אותן מהארכיון של Arc.
ניתן לשנות את שמות הכרטיסיות.
הדפדפן מבצע אינטגרציה עם אתרי אינטרנט כמו Gmail ו-Google Calendar.
תכונות הזמינות כעת רק עבור מערכת macOS:
Arc מאפשר למשתמשים להתאים אישית עיצוב של אתרי אינטרנט באמצעות תכונה בשם "boosts".
התכונה מאפשרת למשתמשים לבצע שינויים באמצעות ממשק קל לשימוש, אך גם לערוך קובצי CSS, HTML ו־JavaScript.
ניתן לשתף את העיצוב (Boost) שנוצר לשימוש על ידי משתמשים אחרים כל עוד הם לא משתמשים ב-JavaScript, מטעמי אבטחה.
תכונת "בקרת תנועה אווירית" של Arc מאפשרת למשתמשים לבחור באיזה "אזור" ייפתחו קישורים ספציפיים.
Arc כולל מספר יישומים מובנים, כולל פונקציית "כן ציור" שניתן להשתמש בה כדי לאסוף צילומי מסך של דפי אינטרנט וכתובות URL.
ניתן לשמור על כני ציור פרטיים, לשתף עם אנשים אחרים לצורך שיתוף פעולה או לפרסם באינטרנט.
הדפדפן כולל תכונה בשם Max, שניתן להפעיל או להשבית, והיא מאגדת תחתה כמה תכונות מבוססות בינה מלאכותית (AI).
ישנן תכונות הזמינות כעת רק עבור מערכת ההפעלה macOS.
תכונות הזמינות עבור שתי מערכות ההפעלה, macOS ו-Windows:
Ask on page: תכונה המאפשרת לשאול מודל בינה מלאכותית שאלות על כל דף אינטרנט.
Tidy Tabs: תכונה המאפשרת לארגן כרטיסיות בקבוצות באופן אוטומטי, כאשר מודל הבינה המלאכותית יוצר כותרת מתאימה עבור כל קבוצה.
תכונות הזמינות כעת רק עבור macOS:
תצוגה מקדימה ב-5 שניות: כאשר "מרחפים" עם העכבר מעל תוצאת חיפוש, הדפדפן יוצר תקציר של דף האינטרנט, לפני פתיחתו.
Tidy Tab Titles: הדפדפן יוצר כותרת קצרה ונוחה עבור כרטיסיות כאשר הן מוצמדות.
Tidy Downloads: כאשר מורידים קבצים מהאינטרנט, הדפדפן משנה את שמם על מנת שיהיה ברור ונוח.
Instant Links: פתיחה מהירה של כל דפי האינטרנט המובילים עבור חיפוש מסוים.
החל מאפריל 2024, החברה מציעה אפליקציית דפדפן נסיונית עבור מערכת ההפעלה IOS, בשם Arc Search.
האפליקציה כוללת תכונה בשם "Browse For Me" שמשתמשת בבינה מלאכותית לקריאת דפי אינטרנט הקשורים לחיפוש של המשתמש, ויוצרת דף אינטרנט חדש המכיל ציטוטים, סיכומים וסרטונים רלונטיים.
האפליקציה עובדת עם חוסם פרסומות מובנה.
לאפליקציה יש תכונה מובנת נוספת בשם "Pinch to Summarize" שמסוגלת ליצור סיכום עבור כל דף אינטרנט.
החל מ-1 באוגוסט 2024 הדפדפן Arc for Windows זמין עבור Windows 11 ו-Windows 10 גם כן.
למרות זאת, הדפדפן אינו זמין עבור מחשבים מבוססי ARM, או מכשירים עם מעבדים ישנים יותר מ־Intel Haswell, AMD Athlon או AMD Ryzen.
החברה עובדת על תמיכה במעבדים מבוססי ארכיטקטורת ARM.
החל מ-14 בנובמבר 2024 אפליקציית Arc Search זמינה להורדה במכשירי אנדרואיד, אם כי חלק מהפיצ'רים שנכללו בגרסת ה-iOS, למשל Pinch to Summarize, עדיין נמצאים בפיתוח.
Arc קיבל ביקורות חיוביות בדרך כלל מהמבקרים.
האתר "How-To Geek" העניק לדפדפן את הדירוג 7/10, ואמר כי "ל-Arc יש כמה רעיונות מצוינים והביטחון להישען עליהם [...
אבל] מרגיש שהוא צריך קצת יותר ליטוש כדי לספק חווית גלישה חלקה כמשי".
דייוויד פירס מ-"The Verge" הסכים ואמר כי "Arc לא מושלם, וצריך קצת להתרגל אליו.
אבל הוא מלא ברעיונות גדולים חדשים לגבי איך אנחנו צריכים לקיים אינטראקציה עם האינטרנט – וזה נכון לגבי רובם".
במאמר שפורסם על ידי "Fast Company", ג'ארד ניומן כינה את ארק המלוטש ביותר מבין "כל הניסיונות לדמיין מחדש את דפדפן האינטרנט".
כריס סמית' מ-"BGR" מתח ביקורת על כך שצריך ליצור חשבון על מנת להשתמש בדפדפן.
ה-AFL, או בשמה המלא Arena Football League, היא ליגת הפוטבול האמריקאית באולמות סגורים.
הליגה נוסדה בשנת 1987, אבל החלה לתפוס תאוצה רק במאה ה-21, כאשר בשנת 2005 הגיעה לממוצע של 12,400 צופים למשחק אחד.
משחק הפוטבול באולמות סגורים הומצא בשנות ה-80 של המאה ה-20, והליגה נוסדה על ידי רושם הפטנט על המשחק, ג'ים פוסטר, חבר הנהלה לשעבר של ליגת ה-NFL ושל ליגת ה-USFL.
הרעיון הראשוני היה לקיים משחק ראווה בשנת 1983 ברשת NBC, אך לבסוף פוסטר זנח את הרעיון בגלל מעורבותו הרבה ב-USFL.
רק בשנת 1986 הוצג ספר החוקים הראשון של המשחק החדש והליגה יצאה לדרך.
בשנים 2000–2009 הייתה ליגה משנית (Minor league) בשם AF2. ה-AFL שיחק במשך 22 עונות בשנים 1987–2008, ובעיות פנימיות גרמו לליגה לבטל את עונת 2009 שלו, אף על פי שליגת המשנה המשיכה במשחקיה.
בסוף אותה שנה פורקו שתי הליגות וחוברו לאיגוד דש שהכיל קבוצות משתי הליגות, והליגה החדשה החלה במשחקה בשנת 2010. לאחר עונת 2016, שהמשיכה את הדפוס שהחל בשנים הקודמות של עזיבת קבוצות מדי שנה, עזבו חמש משמונה הקבוצות שנותרו בליגה.
שלוש הקבוצות שנותרו מתכוונות להמשיך לעונת 2017, אז מתוכננות להצטרף שתי קבוצות חדשות.
הליגה נפתחת כל שנה ב-28 בינואר, לקראת סוף עונת המשחקים של ליגת ה-NFL, ונמשכת עד משחק הארינה-בול (ArenaBowl), המקביל לסופרבול של ה-NFL.
משנת 2003 החלה הליגה לשדר את משחקיה באולפן של רשת שידור ארצית בערוץ NBC.
ורייזון סנטר דין קוקינוס 2017
ArenaNet היא חברת בת של חברת המשחקים NCsoft.
החברה הוקמה באביב 2000, והיא נמצאת במדינת וושינגטון.
לרוב החברה מכונה "Anet" או "A.net".
Guild Wars Prophecies הוא המשחק הראשון שיצא בסדרת המשחקים Guild Wars, וגם פיתוחה הראשון של החברה.
הוא זכה להצחה רבה יותר מציפיות החברה, במיוחד מכיוון שהמשחק ללא תשלום חודשי.
המשחק כונה פשוט "Guild Wars" שהוא יצא, אך בשביל להבדילו מהמשחק השני שיצא בסדרת המשחקים, הוא כונה בשמו המלא.
Factions הוא המשחק השני בסדרת משחקי ה-Guild Wars של חברת ArenaNet.
המשחק יצא ב-28 באפריל 2006, והביא עמו חידושים רבים ועולם חדש שניתן לשחק בו.
כמו כן, למשחק עלילה נפרדת מעלילת המשחק המקורי, וניתן לראות בו שווה לחלקו הקודם, ולא כחבילת הרחבה.
בעלי Factions שאין בבעולתם עותק של Prophecies יכולו לשחק רק במשחק זה.
Nightfall הוא הכותר השלישי של ArenaNet של סדרת משחקי הרשת Guild Wars.
המשחק הביא עמו חידוש עצום, ה'גיבורים' (Heroes).
בנוסף, כמו קודמו, היה ניתן לשחק בשתי מקצועות חדשים וייחודיים למשחק.
כש-ArenaNet החליטו שלא להמשיך להוציא קמפיינים למשחק, אלא להתחיל לעבוד על Guild Wars 2, הם הוציאו את Eye of the North כהרחבה למשחק שתקשר אותו למשחק ההמשך.
כהרחבה, Eye of the North דורש שלשחקן כבר יהיה לפחות קמפיין אחד מהסדרה וכדי לשחק בה על השחקן ראשית להגיע לרמה 20 עם הדמות שלו.
(האם את בודדה הלילה?) הוא שיר פופולרי שנכתב במקור על ידי לו האנדמן ורוי טורק.
השיר פורסם לראשונה בשנת 1926, אך הגרסה המוכרת ביותר של השיר היא גרסת הכיסוי של אלביס פרסלי משנת 1960.
השיר הוקלט בנשוויל, טנסי ב-3 באפריל 1960 ולאחר מכן יצא לשווקים לראשונה ב-1 בנובמבר 1960. השיר נשאר במקום הראשון במצעד הפזמונים האמריקני במשך שישה שבועות ברציפות.
אלביס נהג לעיתים רבות במהלך הופעות חיות, לשנות באופן אקראי את מילות השיר ולתת להן קונוטציות הומוריסטיות.
רגעים לאחר מכן, כאשר אלביס הבחין באדם קירח בקהל, הוא פרץ בצחוק אשר נמשך לאורך שאר השיר.
גרסה זו, אשר זכתה לפופולריות רבה, אף הגיעה למצעד ה-"Top 30" הבריטי בשנת 1982 לאחר שיצאה באופן רשמי לשווקים ב-1980.
Are You Experienced הוא אלבום הבכורה של להקת הרוק האנגלית-אמריקאית the Jimi Hendrix Experience שיצא ב-1967, האלבום היה הצלחה מסחרית מיידית, והוא נחשב כאחד מאלבומי הבכורה הטובים ביותר בכל הזמנים של מוזיקת הרוק.
האלבום כולל את הגישה החדשנית של ג'ימי הנדריקס לכתיבת שירים ולגיטרה חשמלית, אשר במהרה הקימה כיוון חדש במוזיקת הרוק הפסיכדלי וההארד רוק.
באמצע 1966, הנדריקס נאבק כדי להתפרנס מנגינה כגיטריסט גיבוי של R&B.
לאחר שהופנה לצ'ס צ'נדלר, שעזב את להקת החיות והתעניין בניהול והפקה של אמנים, הנדריקס חתם על חוזה לניהול והפקה עם צ'נדלר ומנהל להקת החיות לשעבר מייקל ג'פרי.
צ'נדלר הביא את הנדריקס ללונדון והחל לגייס חברים ללהקה, החוויה של ג'ימי הנדריקס, שנועדה להציג את כישרונות הגיטריסט.
בסוף אוקטובר, לאחר שנדחה על ידי Decca Records, החוויה חתמה עם Track, הוצאה חדשה שהוקמה על ידי מנהלי המי קיט למברט וכריס סטאמפ.
Are You Experienced והסינגלים שקדמו לו הוקלטו במשך חמישה חודשים מסוף אוקטובר 1966 עד תחילת אפריל 1967. האלבום הושלם ב-16 סשני הקלטה בשלושה מוקדים בלונדון, כולל אולפני De Lane Lea, אולפני CBS, ואולפני Olympic.
Are You Experienced יצא בבריטניה ב-12 במאי 1967, בילה 33 שבועות במצעדים והגיע למקום השני.
ב-2005, מגזין הרולינג סטון דירג את Are You Experienced במקום ה-15 של הרשימה של המגזין, 500 האלבומים הטובים ביותר בכל הזמנים.
המגזין הציב ארבעה שירים מהאלבום ברשימת 500 השירים הטובים ביותר בכל הזמנים: "Purple Haze" (מקום 17), "Foxy Lady" (מקום 153), "Hey Joe" (מקום 201), ו-"The Wind Cries Mary" (מקום 379).
באותה שנה, התקליט היה אחד מתוך 50 ההקלטות שנבחרו על ידי ספריית הקונגרס בהכרה במשמעות התרבותית שנוספה לרישום הקלטה לאומי.
הסופר ראובן ג'קסון ממכון סמית'סוניאן כתב: "זה עדיין הקלטת ציון דרך כי זה של הרוק, הרית'ם אנד בלוז, בלוז...
זה השינה את התחביר של המוזיקה...
באופן שאני אשווה, למשל, ליוליסס של ג'יימס ג'ויס".
עד מאי 1966, ג'ימי הנדריקס נאבק כדי להתפרנס כנגן R&B בתור גיטריסט גיבוי.
במהלך הופעה באחד ממועדוני הלילה הפופולריים ביותר בניו יורק, מועדון הצ'יטה, הוא הובחן על ידי לינדה קית', חברתו של גיטריסט הרולינס סטונס, קית' ריצ'רדס.
זמן קצר לאחר מכן, הנדריקס עבר לגרינוויץ' ווילג' והתחיל להתגורר בקפה "Wha?" והוביל בלהקה שלו, Jimmy James and the Blue Flames.
קית' המליצה על הנדריקס למנהל הסטונס אנדרו לוג אולדהם ולמפיק סיימור שטיין.
הם לא ראו את הפוטנציאל המוזיקלי של הנדריקס ודחו אותו.
לאחר מכן היא הפנתה אותו לצ'ס צ'נדלר, שעזב את the Animals והיה משוכנע שהוא יכול להפיק ולנהל אמנים.
צ'נדלר אהב את השיר של בילי רוברטס "Hey Joe", והיה משוכנע שהוא יכול להפוך את זה לסינגל להיט עם האמן הנכון.
לאחר שהתרשם מהגרסה החיה של הנדריקס והלהקה שלו לשיר, הוא הביא אותו ללונדון ב-24 בספטמבר 1966, וחתם אותו על חוזה ניהול עם מנהל the Animals לשעבר, מייקל ג'פרי.
מיד לאחר הגעתו של הנדריקס ללונדון, החל צ'נדלר לגייס חברים ללהקה, the Jimi Hendrix Experience, שתוכננה כדי להציג את כישרונות הגיטריסט.
הנדריקס פגש את הגיטריסט נואל רדינג באודישן ל-New Animals, שבו הידע של רדינג על התקדמות הבלוז הרשימה את הנדריקס.
צ'נדלר שאל את רדינג אם הוא רוצה לנגן בס בהרכב של הנדריקס; ורדינג הסכים.
צ'נדלר התחיל לחפש מתופף ומיד לאחר מכן הוא יצר קשר עם מיטש מיטשל דרך חבר משותף.
מיטשל, שלאחרונה פוטר מ-"Georgie Fame and the Blue Flames", השתתף בחזרות עם רדינג והנדריקס, שם הם קשרו את האינטרס המשותף שלהם ב-R&B.
כאשר צ'נדלר התקשר למיטשל באותו יום כדי להציע לו את התפקיד, הוא התקבל ברצון.
בסוף אוקטובר, לאחר שנדחו על ידי Decca Records, החוויה חתמו עם Track, חברה חדשה שהוקמה על ידי המנהלים לשעבר של the Who, קיט למברט וכריס סטאמפ.
Are You Experienced והסינגלים הקודמים שלו הוקלטו במשך 5 חודשים מסוף אוקטובר 1966 ועד תחילת אפריל 1967. האלבום הושלם ב-16 מפגשי הקלטה בשלושה מקומות בלונדון, כולל את אולפני De Lane Lea, CBS ו-Olympic.
צ'נדלר הזמין רבים מהמפגשים באולפני Olympic, כי המתקן היה מעולה מבחינה אקוסטית ומצויד ברוב הטכנולוגיות העדכניות ביותר, אף על פי שהוא עדיין השתמש בטייפ 4 ערוצים, בעוד שלאולפנים אמריקאיים היו טייפים של 8 ערוצים.
התקציב של צ'נדלר היה מוגבל, ולכן במאמץ להקטין את ההוצאות הוא והנדריקס השלימו את רוב עבודות האלבום בדירה המשותפת שלהם.
מההתחלה, צ'נדלר מזער בכוונה את העזרה האומנותית של מיטשל ורדינג.
מאוחר יותר הסביר: "לא הייתי מודאג מכך שמיץ' או נואל ירגישו שאין להם מספיק - או כל דבר אחר...
טיילתי והקלטתי בלהקה במשך שנים, וראיתי שהכל נגמר כפשרה, אף אחד לא באמת עשה את מה שהוא רצה לעשות, לא התכוונתי לתת לזה לקרות עם ג'ימי".
כשהחוויה החלה בחזרות באולפן, להנדריקס כבר היו אקורדים ומקצבים שעבדו עבור מיטשל, וצ'נדלר היה מכוון את קטעי הבס של רדינג.
צ'נדלר והלהקה מצאו זמן להקליט בין ההופעות באירופה.
הם התחילו ב-23 באוקטובר, והקליטו את "Hey Joe" באולפני De Lane Lea, עם צ'נדלר כמפיק ודייב סידלר כטכנאי.
בשיר הופיעו קולות רקע על ידי Breakaways.
זמן קצר לאחר שהפגישה התחילה, צ'נדלר ביקש מהנדריקס להנמיך את המגבר של הגיטרה שלו, ואז התפתח ויכוח.
צ'נדלר אמר: "ג'ימי קיבל התקף זעם כי לא הרשיתי לו לנגן בגיטרה בקול רם מספיק...
הוא ניגן עם גיטרה של Marshall Amplification, וזה היה כל כך חזק באולפן שזה היה יותר חזק מרעשים אחרים".
לפי צ'נדלר, הנדריקס איים אחרי זה לעזוב את אנגליה, ואמר: "אם אני לא יכול לנגן חזק מספיק כמו שאני רוצה, אני יכול לחזור לניו יורק".
צ'נדלר, שעליו היו ניירות ההגירה והדרכון של הנדריקס בכיס האחורי, הניח את המסמכים על המיקסר ואמר להנדריקס "להשתין".
הנדריקס צחק ואמר: "בסדר, עלית על הבלוף שלי", והם חזרו לעבודה.
רדינג כתב ביומנו כי הם השלימו שני שירים במהלך הפגישה של אותו היום, אבל השני מעולם לא זוהה באופן חיובי.
הסופר שון אגן העריך שזה היה "Killing Floor" של האולין וולף או "Land of a Thousand Dances" של וילסון פיקט.
צ'נדלר החליט שהם צריכים להשתמש ביצירה מקורית של הלהקה עבור צד ב' של הסינגל, ולכן הוא עודד את הנדריקס להתחיל לכתוב; הוא כתב את השיר הראשון של הלהקה, "Stone Free", ביום שלאחר מכן.
צ'נדלר, במאמץ למזער את הוצאות הסטודיו, קנה זמן לחזרות בבית Aberbach בלונדון.
הוא נטש את המנהג הזה לאחר שהבין כמה מהר הלהקה יכולה ללמוד שירים בזמן שהם באולפן.
ב-2 בנובמבר 1966, הלהקה חזרה לאולפני De Lane Lea כדי להמשיך לעבוד על הסינגל הראשון.
במהלך הפגישה, הם הקליטו את "Stone Free" וגרסת דמו ל-"Can You See Me".
זו הייתה הפעם הראשונה שהלהקה הקליטה שיר שנכלל בסופו של דבר בהוצאה המקורית של האלבום של בריטניה.
צ'נדלר לא היה מרוצה מאיכות הקול ב-De Lane Lea, ולכן לקח את עצתו של קיט למברט והזמין זמן באולפני CBS.
ב-13 בדצמבר 1966, לאחר הפסקה של 5 שבועות מהקלטות בזמן שהופיעו באירופה, הלהקה התחילה להקליט מחדש באולפני CBS.